میللی مودافعه ناظیری حولوصی آکار فرانسا سناتیندا دیرناق آراسی "داغلیق قاراباغ جمهوریتی‌نین تانینماسی‌نین ضروری‌لیگینه دایر"  145 نؤمره‌لی قطعنامه‌نین قبول ائدیلمه‌سینه موناسیبت بیلدیریب و قطعنامه‌نی پیسله‌ییب.
"فرانسا سناتی‌نین قبول ائتدیگی قطعنامه قاراباغ پروبلئمی‌نین نیه 30 ایلدیر حلینی تاپمادیغی‌نین آچیق گؤستریجی‌سی‌دیر. فرانسا آتت-ین مینسک قروپونون همصدری اولا‌راق بی طرف اولما‌لی‌دیر. بو قطعنامه ایسه بونون بئله اولمادیغینی، فرانسانین داغلیق قاراباغ مسئله‌سینده حلین یوخ، پروبلئمین بیر پارچاسی اولدوغونو بیر داها گؤستردی"، - دئیه ناظیر وورغولاییب.
قئید ائدک کی، فرانسا سناتی قوندارما "داغلیق قاراباغ جمهوریتی"نی تانییان قطعنامه‌نی تصدیق ائدیب.
305 سناتور قوندارما قورومون "تانینماسی ایله باغلی قطعنامه‌نین لئهینه سس وئریب. یالنیز بیر نفر بونا قارشی چیخیب.
قراردا فرانسانین ائرمنی‌لره قارشی اینسانی یاردیم گؤسترمه‌سی و داغلیق قاراباغ-دا ایشله‌نن "محاربه جینایت‌لری" ایله باغلی اولوسلار آراسی شوروشدورما باشلانماسینی طلب ائتمه‌سی‌نین واجیب‌لیگی دیله گتیریلیب.
